CELEX: 31986D0276
Language: el
Date: 1986-06-04 00:00:00
Title: 86/276/ΕΟΚ: Απόφαση της Επιτροπής της 4ης Ιουνίου 1986 για την τροποποίηση της απόφασης 85/16/ΕΟΚ με την οποία εξουσιοδοτείται η Ιταλική Δημοκρατία να συνεχίσει την εφαρμογή ορισμένων μέτρων διασφάλισης, σύμφωνα με το άρθρο 108 παράγραφος 3 της συνθήκης ΕΟΚ (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0276

86/276/ΕΟΚ: Απόφαση της Επιτροπής της 4ης Ιουνίου 1986 για την τροποποίηση της απόφασης 85/16/ΕΟΚ με την οποία εξουσιοδοτείται η Ιταλική Δημοκρατία να συνεχίσει την εφαρμογή ορισμένων μέτρων διασφάλισης, σύμφωνα με το άρθρο 108 παράγραφος 3 της συνθήκης ΕΟΚ (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 171 της 28/06/1986 σ. 0013 - 0016

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Ιουνίου 1986  για την τροποποίηση της απόφασης 85/16/ΕΟΚ με την οποία εξουσιοδοτείται η Ιταλική Δημοκρατία να συνεχίσει την εφαρμογή ορισμένων μέτρων διασφάλισης, σύμφωνα με το άρθρο 108 παράγραφος 3 της συνθήκης ΕΟΚ  (Το κείμενο στην ιταλική γλώσσα είναι το μόνο αυθεντικό)  (86/276/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τις διατάξεις της συνθήκης για την ίδρυση της Ευρωπαϊκής Οικονομικής Κοινότητας, και ιδίως το άρθρο 108 παράγραφος 3,  Εκτιμώντας:  ότι, με την απόφαση 85/16/ΕΟΚ (1), η Επιτροπή εξουσιοδότησε την Ιταλική Δημοκρατία να συνεχίσει την εφαρμογή ορισμένων μέτρων διασφάλισης σχετικά με τις κινήσεις κεφαλαίων που έχουν ελευθερωθεί, σύμφωνα με τις διατάξεις της οδηγίας του Συμβουλίου της 11ης Μαΐου 1960 (2), όπως τροποποιήθηκε από την οδηγία της 18ης Δεκεμβρίου 1962 (3)·  ότι, από τότε, οι ιταλικές αρχές μείωσαν τους περιορισμούς σχετικά με τις κινήσεις κεφαλαίων· ότι, ειδικότερα, η ιταλική κυβέρνηση μείωσε το ποσό της μη τοκοφόρου τραπεζικής κατάθεσης στην οποία υπόκεινται οι επενδύσεις κατοίκων εξωτερικού σε ακίνητα και η κτήση ξένων τίτλων διαπραγματεύσιμων στο χρηματιστήριο από κατοίκους·  ότι οι συνθήκες που οδήγησαν στην απόφαση αυτή έχουν αλλάξει και, συνεπώς, πρέπει να τροποποιηθεί η εξουσιοδότηση για την εφαρμογή των μέτρων διασφάλισης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 85/16/ΕΟΚ αντικαθίσταται από το ακόλουθο κείμενο:  «ΠΑΡΑΡΤΗΜΑ  1.2 //  //  // Είδος πράξης   // Φύση των επιτρεπόμενων περιορισμών κατά παρέκκλιση  των υποχρεώσεων απέναντι στην Κοινότητα   //  //  // Επενδύσεις σε ακίνητα   // Για την ανέγερση ή την αγορά ακινήτων στο εξωτερικό από κατοίκους του εσωτερικού, απαιτείται η σύσταση μη τοκοφόρου τραπεζικής κατάθεσης ίσης προς το 25 % της αξίας του ακινήτου.   // Πράξεις επί τίτλων  // α) Για την απόκτηση από κατοίκους του εσωτερικού ξένων τίτλων που είναι διαπραγματεύσιμοι στο χρηματιστήριο, απαιτείται η σύσταση μη τοκοφόρου τραπεζικής κατάθεσης ίσης προς το 25 % του ποσού που δαπανήθηκε για την απόκτηση των τίτλων, υπό τον όρο ότι οι τίτλοι παραμένουν στην κατοχή του δικηγόρου για χρονικό διάστημα μεγαλύτερο του έτους. Στην αντίθετη περίπτωση, απαιτείται κατάθεση ίση προς το 50 % του ποσού που δαπανήθηκε για την απόκτηση.   //   // β) Η απόκτηση ξένων τίτλων από μια εταιρεία επενδύσεων χαρτοφυλακίου και αμοιβαίου κεφαλαίου εξαιρείται της υποχρέωσης για τη σύσταση κατάθεσης, μέχρι ποσού που αντιστοιχεί στο 10 % της αξίας του χαρτοφαλακίου της.»   //    //  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 4 Ιουνίου 1986.  Για την Επιτροπή  Ο Πρόεδρος  Jacques DELORS  (1) ΕΕ αριθ. L 8 της 10. 1. 1985, σ. 34.  (2) ΕΕ αριθ. 43 της 12. 7. 1960, σ. 919/60.  (3) ΕΕ αριθ. 9 της 22. 1. 1963, σ. 62/63.